เซี่ยงไฮ้คอมโพสิตปิดร่วง 3.21% เหตุวิตกเศรษฐกิจ
เซี่ยงไฮ้คอมโพสิตปิดร่วง 3.21% เหตุวิตกเศรษฐกิจ
13 มิ.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง โดยดัชนีเซี่ยงไฮ้คอมโพสิตร่วงลง 94.09 จุด หรือ 3.21% ปิดที่ 2,833.07 จุด เนื่องจากความกังวลเกี่ยวกับแนวโน้มเศรษฐกิจประเทศ ภายหลังจากที่ได้มีการเปิดเผยข้อมูลเศรษฐกิจที่บ่งชี้ถึงการชะลอตัวลง
สำนักงานสถิติแห่งชาติจีนเปิดเผยในวันนี้ว่า การลงทุนในสินทรัพย์ถาวรในช่วง 5 เดือนแรกปีนี้ ขยายตัว 9.6% ซึ่งต่ำกว่าการขยายตัวในช่วง 4 เดือนแรกของปีนี้อยู่ราว 0.9%
การลงทุนในภาคอสังหาริมทรัพย์ของจีนในช่วง 5 เดือนแรกปีนี้ ขยายตัวเพียง 7% ซึ่งชะลอตัวลงเมื่อเทียบกับช่วง 4 เดือนแรกที่ขยายตัวได้ดีถึง 7.2%
ผลผลิตภาคอุตสาหกรรมเดือนพ.ค.ปรับตัวขึ้น 6% เทียบรายปี ซึ่งเป็นการขยายตัวในระดับเดียวกับเดือนเม.ย.ที่ผ่านมาส่วนยอดค้าปลีกเดือนพ.ค.ปรับตัวขึ้น 10% เทียบรายปี ซึ่งชะลอตัวลงเมื่อเทียบกับเดือนเม.ย.ที่มีการขยายตัว 10.1%